CELEX: C2005/115/68
Language: hu
Date: 2005-05-14 00:00:00
Title: T-129/05. sz. ügy: A Wal-Mart Stores, Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 23-án benyújtott kereset

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/38
            
         A Wal-Mart Stores, Inc. által a Belső Piaci Harmonizációs Hivatal (védjegyek és formatervezési minták) (OHIM) ellen 2005. február 23-án benyújtott kereset
   (T-129/05. sz. ügy)
   (2005/C 115/68)
   A keresetlevél nyelve: spanyol
   A Wal-Mart Stores, Inc., képviseli: Fernand de Visscher, Emmanuel Cornu, Eric de Gryse, Donatienne Moreau, Jorge Grau Mora, Alejandro Angulo Labora, Maite Ferrándiz Avendaño, María Baylos Morales, és Antonio Velásquez Ibáñez, ügyvédek, 2005. február 23-án keresetet nyújtott be az Európai Közösségek Elsőfokú Bíróságához a Belső Piaci Harmonizációs Hivatal (védjegyek és formatervezési minták) (a továbbiakban: OHIM) ellen.
   Alejandro Sánchez Villar szintén félként vett részt a fellebbezési tanács előtti eljárásban.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a második fellebbezési tanácsnak az R 629/2004-2. sz. ügyben 2004. december 17-én hozott határozatát, amely helybenhagyta a „WAL-MART” megjelölésre vonatkozó 1 997 600 sz. közösségi védjegybejelentési kérelem részleges elutasítását,
            
         
               —
            
            
               kötelezze az OHIM-ot a költségek viselésére.
            
         Jogalapok és fontosabb érvek
   
               A közösségi védjegy bejelentője:
            
            
               A felperes
            
         
               A bejelentett közösségi védjegy:
            
            
               A „WAL-MART” szóvédjegy – 1 997 600 sz. védjegybejelentési kérelem a 35. osztály kivételével az összes osztályba tartozó áruk és szolgáltatások tekintetében
            
         
               A felszólalási eljárásban hivatkozott védjegy vagy megjelölés jogosultja:
            
            
               Alejandro Sánchez Villar
            
         
               A felszólalási eljárásban hivatkozott védjegy vagy megjelölés:
            
            
               A spanyol „WAL-MART” szóvédjegy (1732588 sz.) a 7. áruosztályba tartozó áruk (kertészeti munkákhoz használt gépek) tekintetében
            
         
               A felszólalási osztály határozata:
            
            
               Részben helyt adott a felszólalásnak a következő áruk tekintetében: „gépek és szerszámgépek, motorok (a szárazföldi járműmotorok kivételével), tengelykapcsolók és erőátviteli elemek (a szárazföldi járművek céljára készültek kivételével), nem kézi működtetésű mezőgazdasági eszközök”; a többi áru és szolgáltatás tekintetében pedig elutasította a felszólalást.
            
         
               A fellebbezési tanács határozata:
            
            
               A fellebbezés elutasítása
            
         
               Jogalapok:
            
            
               A 40/94/EK rendelet 43. cikke (2) bekezdésének, és 8. cikke (1) bekezdése b) pontjának megsértése.